สวัสดีค่ะ พอดีมีอาการท้องเสียถ่ายเหลว ปวดท้องมากค่ะ จึงไปซื้อยามาทาน ได้เป็นยา Flavoxate HCI 100mg. และ ยา ofloxacin 200 mg. เภสัชแจ้งว่าเป็นยาแก้ปวดท้องและยาฆ่าเชื้อ แต่อาการยังไม่ทุเลาลงเลย ต้องเปลี่ยนยาใหม่หรือไม่คะ หรือควรดูอาการ ทานมา 3 มื้อแล้วค่ะ
สวัสดีค่ะ อาการปวดท้อง ท้องเสีย ถ่ายเหลวนั้น อาจมีสาเหตุมาจาก ภาวะอาหารเป็นพิษ ลำไส้อักเสบ กระเพาะอาหารอักเสบ ลำไส้แปรปรวนหากเป็นอาการถ่ายเหลว มีไข้ อ่อนเพลียที่เป็นเฉียบพลันคือภายใน 1-3 วันนั้น จะนึกถึงภาวะอาหารเป็นพิษมากที่สุด เป็นภาวะที่มีการติดเชื้อในทางเดินอาหารจากอาหารที่รับประทานเข้าไปมีเชื้อโรคปนอยู่ เป็นโรคที่สามารถหายได้เองถ้าเป็นไม่รุนแรง แต่ถ้ามีอาการอ่อนเพลีย ถ่ายเหลว อาเจียนมาก กินไม่ได้เลย มีไข้สูง อาจจะต้องไปให้สารน้ำที่รพ.จริงๆแล้วภาวะอาหารเป็นพิษ ไม่จำเป็นต้องได้รับยาฆ่าเชื้อ ยกเว้นแค่บางกรณีเท่านั้น ซึ่งแพทย์จะเป็นผู้ตรวจประเมิน แต่หากกินยาฆ่าเชื้อไปแล้วก็ให้กินให้ครบ และสังเกตอาการหลังจากนี้ ถ้าอาการยังไม่ทุเลาลง ยังถ่ายเหลวมากขึ้นเรื่อยๆ อ่อนเพลียเยอะ มีไข้ ปวดท้องมาก กินอะไรไม่ได้เลย ควรไปตรวจประเมินอาการที่รพ.ในเบื้องต้น ดื่มน้ำมากๆ พักผ่อน รับประทานผงเกลือแร่ละลายน้ำ ยาดลดไข้หรือยาแก้ปวดท้อง รับประทานอาหารอ่อนๆและสุกสะอาด